Document ID: /roh_data/filtered/fineweb-2-filterrobots_roh.jsonl.gz/22306

Tel. +41 58 465 73 44 | <email-pii>
Curiositads
Fotografar discs...
Tut las fotografias da portatuns che vegnan preschentadas en la secziun "Activitads" da nossa pagina d'internet, vegnan actualmain refatgas e cumplettadas. Dentant n'eran nus betg propi conscients subit da las difficultads che nus vegnissan ad entupar. In exempel è il disc da laser: sia surfatscha sumeglia in spievel. Nus vulevan fotografar ella frontalmain, en perfetga furma radunda dentant senza ils reflexs da la stanza. È quai insumma pussaivel? E sche gie, co pudain nus cuntanscher quai? Nossa fotografa ha fatg frunt a la sfida ed ha chattà ina soluziun intelligenta cun l'agid d'ina installaziun tecnica tut speziala...
ed a la fin da la sessiun fotografica anc cun ina presa creativitad.
Examinar il sun
L'internet è in chanal che vegn utilisà adina pli frequentamain per la diffusiun da suns registrads che nus consumain, vul dir tadlain, directamain giu da la rait. Noss computer, il telefonin, il player dad mp3 euv. èn munids cun programs per tadlar suns pli u main professiunals che tramettan la musica en autpledaders ubain en uregliers. As essas Vus gia dumandads ina giada sche la qualitad da Voss autpledaders u da Voss uregliers è suffizienta? Ubain sche Voss uregliers van bain per Vossas ureglias? U sche l'ambient en il qual Vus tadlais musica è adattà?
Per cumenzar, faschai quest simpel test:
- Reglai il volumen da Voss apparat per tadlar musica ad in livel mesaun.
- Selecziunai il toc che Vus vulais tadlar sin il player ed As concentrai sin quai che Vus udis.
To load the player, please enable JavaScript or upgrade to the latest HTML5 compatible browser.
Resultat:
- Udis Vus claramain ils suns (bass, mesauns, auts) ed è il sun equilibrà?
Quai è la premissa per ina buna qualitad dal sun.
- N'udis Vus betg ils suns bass u èn quels fitg flaivels?
Forsa ch'ils autpledaders n'èn betg da buna qualitad ubain che Vus n'avais betg mess si correctamain ils uregliers?
- N'udis Vus betg ils suns auts u èn quels fitg flaivels?
Probablamain datti in problem cun ils autpledaders u cun ils uregliers che Vus utilisais.
La Fonoteca naziunala svizra promova en il rom da ses program didactic la sensibilisaziun al sun ed a l'udida. Per ulteriuras infurmaziuns vair il project HearTomorrow.
La Fonoteca naziunala svizra fa part da la Biblioteca naziunala svizra
© Fonoteca naziunala svizra. Tut ils dretgs d'autur da questa publicaziun èn reservads a la Fonoteca naziunala svizra, Lugano.
L'adiever commerzial è scumandà. Ils cuntegns publitgads electronicamain èn suttaposts a la medema reglamentaziun ch'è en vigur per ils texts stampads (LDA).
Per infurmaziuns areguard il copyright e las normas da citaziun vair: www.fonoteca.ch/copyright_rm.htm
URL: